
In carmine primo Horatius diuersa mortalium studia per tria 
maxime hominum genera persequitur. postquam enim uu. 3 — 10 
nobiles Romanos aut omni opere adnitentes ut in ludis Olympiacis 
uictoriam reportent aut honorum cupidos aut diuitias in inmensum 
cumulantes descripsit, iam altera exemplorum serie uu. 11 — 18 ad 
plebeculam Italicam descendens depingit negotiis suis intentos agri- 
colam et mercatorem, denique tertio ordine uu. 19 — 28 eos adum- 
brat qui solum sibi uoluptatibusque suis uiuunt. media autem series , 
de qua sum disputaturus , est haece: 

Gaudentem patrios findere sarculo 
Agros Attalicis condicionibus 
Numquam demoueas, ut trabe Cupria ') 
Myrtoum pauidus nauta secet mare. 
Luctantem Icariis fluctibus Africum 
Mercator metuens otium et oppidi 
Laudat rura sui; mox reficit rates 
Quassas, indocilis pauperiem pati. 



^) reposui Cupria duce optimo Porphyrione scholiasta, cuius in codice Monacensi 
haec extant: Cyprea trahe^ pro: cypro abundante; cypriis enim clauis naues figuntur. 
quae uerba sensu onmi destituta uellem Porphyrionis editor nouissimus Guil. Meyerus 
ex libris recentioribus restituisset in hanc formam aperta ueritate genuinam: Cypria 
trahe^ pro: cupro ahundante; cupreis enitn clauis naues figuntur\ scilicet ipsum 
lemma non a scholiasta sed a librariis insequentibus adiectum est. ad talem autem 
interpretationem errore ridiculo deformem numquam hercle Porphyrio adductus esset, 
nisi in suo exemplari Cupria scriptum reperisset secundum orthographiam antiquam, 
quam Augusti tempore etiam tunc optinuisse notum est: cf. ex. gr. Asinii Polionis 



sensum alterum , etsi priores philologi sine offensione legerunt , gra- 
uissimae tamen dubitationi obnoxium puto. ea autem quae u. 15 
extant luctantem Icariis Jluctibus Africum mercator metwns multis 
orationis flosculis usi interpretes exponunt eodem modo atque Por- 
phyrio, qui concise ait: sensus est: mercator , cum tempestatem in 
mari patitur , adhorret nauigare et optat iam rusticam uitam inpatria 
sua colere ; mox vJn euaserit periculum , eandem uitam repetit ; per 
quod coUigit , neminem posse aUud agere quam quod consuerit. qua 
explicatione accepta omnia egregie procederequisnegauerit? quippe 
amant fere poetae ueteres, dum saeuientibus circum tempestatibus 
uel ipse ille audax nauta trepidat metu perculsus, hominem misere 
iactatum fingere sortis suae pertaesum securiusque uitae genus 
desiderantem. a qua cogitatione initium sumpsit Horatius in eo 
carmine , quod itidem ad Maecenatem missum sermonibus suis prae- 
fixit (sat. I 1 , 3 sqq.). et sic apud Dracontium ut in aliis rebus 
ita in hac sine dubio antiquiores imitatum Paris in medio mari 
deprehensus summoque uitae in periculo iiersatus in hasce erumpit 
uoces (raptus Helenae 402 sqq. , quos uersus adscribam emaculatos) : 

fdici sorte creati 
Pastores, quos terra capit, quos nulla procella 
Concutit! haut uenti metuunt super aequora flatus 
Et rabidum pelagus temnunt latrantibus undis, 
Sed celso de monte uident, ut in aice sedentes, 
Pascua rura nemus fontes sata flumina prata, 
Per campos gestire pecus, pendere capellas 
Praerupta de rupe procul dumeta sequentes. 
Ut uirides tondent lasciuis dentibus herbas! eqs. 

uidemus ex hac agricolae tuti praedicatione , quam nauta mortis 
timore exagitatus instituit, pulcram oriri imaginem. eundem autem 
mercatorem, ubi uix terram tetigit saluus integerque, uotorum 



iragmentum apud Charisium p. 100, 23 K. seruatum Veneris antisiita Cupra. in 
huiusmodi autem rebus Porphyrionem constat maiore fide dignum esse quam codices 
nostros, si cum illo comparantur, nouicios. — u. 14 Peerlkampius in pauido illo 
nauta offensus inpauidus putauit Horatio esse reddendum, et metro aduersante (d. 
Lachmannus ad Lucr. p. 159 sq.) et neglecta propria linguae latinae breuitate quadam. 
nam ita equidem interpretor: numquam eum ab agris suis abducas ut nauta fiat; qui 
si fieret, certe pauidus nauta fiiturus esset plane ut apud Tibullum I i, 49 l^;imus: 
sU diues iure^ furorem qui tnaris et tristes ferre potest pluuias^ hoc est: sit diues, 
et si fiet diues, iure erit dignum est hoc dicendi genus, quod pluribus locis collectis 
accurate inlustretur. — denique priorum quonmdam criticorum in dictione rt^ra ^?^iV/i 
dubitationem leuem exemplis idoneis iam alii refiitarunt. 



modo factorum prorsus oblitum nauem fractam reficere iterumque 
mare infidum temptare, id conueniens plane est Horatii consilio: 
nam illum rapi consuetudine neque contra naturam suam agere 
per quietem omnino posse significandum erat, et rerum ueritate 
sic iubente et ut coloni aruis patriis inhaerentis descriptio prae- 
cedens ex contrario augeatur intendaturque. 

Sed negandum est , uerbis a codicibus traditis et inesse talem 
qualem uolunt sententiam et Porphyrionem suam adplicuisse inter- 
pretationem. ubi enim mercator tempestatem in mari patiens com- 
memoratur ? nam metuens luctantem I.f. Africum dicitur solummodo is 
qui siue in terra siue in naui positus uenturam in mari Icario procellam 
timet ; siquidem suapte natura metuendi uerbum ad tempus futurum 
spectat. hinc recte legimus od. I 3 , lo sqq. : qui fragilem truci 
cammisit pelago ratem primus nec timuit praedpitem Africum decer- 
tantem Aguilonibus , hoc est: qui credidit nauem undis sine timore 
aduersorum maris casuum serius ocius certo instantium; hinc apud 
Dracontium 1. I. bene inter metum procellarum forte oriundarum et 
mare iam rabidum distinguitur. at si adest tempestas necem exiti- 
umque minitans, tum eam pauet et horret et trepidat homo, iam 
non eam metuit ; cf. ex. gr. epod. 2 , 6 horret iratum mure , od. 
II 13, 14 nauita Bosphorum Thynus perhorrescit neque ultra caeca 
timet aliunde fata^ quo ex loco quid discriminis intersit facile nos- 
citur. nam metuit quidem etiamtunc ille , sed metuit ne ad malum 
finem res perducatur neue merces pereant utque patriam suosque 
umquam reuisat quaeque sunt huiusmodi similia. itaque in ipsis 
uerbis luctantem /. /. Africum mercator fneiuens nihil habetur, 
unde uersantem in media procella nautam nobis uidere uideamur. 
immo si uu. 15 — 18 intacti ab interpretum lenociniis mente integra 
perlegerimus , talem necessario rei imaginem nobis animo formabi- 
mus, illum fracto nauigio aliquamdiu laudasse rusticae in patria 
sua uitae securitatem metu Africi, cuius saeuitiam olim expertus 
esset, mox tamen taedio paupertatis actum aequora repetiuisse. 
en bellulum mercatorem , qui inuitus quodammodo et corde metuens 
solius uictus . tenuioris fuga intrat mare , quantopere mutatum ab 
illo quem supra suspeximus admirati, quam iam non respondentem 
poetae consilio ! nam hoc tenendum est , quam recte per se indociUs 
ille pauperiem pati uocetur (cf epist. I 1 , 46) , tam praue hoc loco 
ob eam unam causam illum iterum pontum experiri , cum natura 
ac consuetudine potissimum errandi audendique cupidus debeat 



fingi, accedente ad hanc cupiditatem tamquam minoris momenti re 
paupertatis fuga. quae naturae consuetudinisque uis cum appareat, 
si solum tamdiu metuere dicitur nauta quamdiu instat urguetque 
periculum saeuum, et Horatium scripsisse et Porphyrionem in in- 
terpretando ob oculos habuisse puto haece: 

Luctant^ Icariis fluctibus Afrio? 
Mercator metuens. 

nam metttens absolute (ut apud optimum quemque scriptorem) po- 
situm facile indoctum aliquem librarium commouit ad accusatiuum 
cum uerbo illo artius cohaerentem restituendum. eadem autem ora- 
tionis forma legimus sat. I i , 6 (cuius carminis initium cum nostro 
poemate comparandum esse iam supra monui): contra mercator , 
nauim ictctantibus austris , 'militia est potiorl 



Fluctuat adhuc in carmine I 6 doctorum sententia de uu. 13 — 16. 
partim enim Peerlkampium hanc stropham obelo notantem uel 
prudentes homines haud grauate sunt secuti , partim defendunt suis 
quisque ratiunculis nisi. et ceteros quidem scrupulos acute motos non 
tanti esse momenti lubenter concedimus. cur Diomedem et Merionem 
ex personis Homericis poeta elegerit tamquam uirtutis specimina, 
quis bene sanus hodie diiudicet? nobis postgenitis, qui quid Grae- 
corum epici post Homerum uigentes in illis describendis sibi indul- 
serint nesciamus, satis esto altero quoque loco (od. I 15, 26 sqq.) 
hos duos heroas sociari laudarique. quamquam hoc recte intellegere 
mihi uideor, comparatione in singulis non nimis urguenda Tydiden 
superis parem non alium dici quam ipsum Augustum, cui accedat 
Agrippa tamquam Meriones puluere sordidus *). haec igitur aliaque 
obiecta (ueluti digne scripserit nimis prosam orationem sapere : at 
cf ex. gr. laus Pisonis 68 quis digne referat) facile, ut dixi, tole- 
rantur; sed in eo comprobandus est Peerlkampius quod hanc inter- 
rogationem quis digne scripserit absonam absurdamque pronuntiauit. 
cuius sensus, ut et ratio et exempla docent sexcenta, hic potest 
^ss^ unicus: nemo digne scribet. ergone ne Varius quidem scribet 
digne, idem Varius, ad quem tamquam carminis Homerici alitem 



^) alii Augustum sub Martis persona, subDiomedis Agrippam significariexistumant; 
sed quid tum fiet Merioni? neque illud superis parem apte dicitur de Agrippa. 



Horatius relegat Agrippam? manet haec difficultas mansuraque est. 

nam ne ei quidem conamini , quod nuperrime uir subacti iudicii 

Franciscus Buechelerus in programmate hiberno uniuersitatis Bon- 

nensis anni 1878 protulit, quantumuis acuto adplaudere possum. 

explicat enim uir ille doctus ita: nemo haec digne scripserit^ ne 

Homerus quidem optimus heroici carminis au^tor ^ nedum Varius 

etsi forte epos acer ut nemo dtidt, minim£ ego qui ne Vario quidem 

a^mulari possim, putatque iam censuram quandam Iliadis agi. at 

aut ego caecutio aut hoc de Vario alioqui bono epico positum non 

silendum, sed uerbis apertis Horatio erat persequendum. porro 

respuo hoc commendationis genus , quo ne Varium quidem Diomedem 

et Merionem, hoc est Augustum et Agrippam (siue quoscumque 

alios intellegis) , iuste canturum esse contenditur. denique tota illa 

Homeri censura otiosissima foret atque adeo peruersa, quippe a 

carminis materia abhorrens. hoc igitur commentum refutat sentiendi 

simplicitas, refutat reliqui poematis respectus. quocirca iam addu- 

cimur eo ut uu. 13 — 16 aut in exilium mittendos aut corruptela 

laborare aiamus. nolo nunc multus esse in disceptanda interpolatio- 

nuni Horatianarum quaestione (nam disceptare incipienti uereor ne 

intra huius commentationis terminos desit finis) ; breuiter dicam me 

ab eorum parte stare qui omne hoc uersus spurios uenandi studium 

reiciunt condemnantque. quod ad nostram stropham, ea careri posse 

concedo. sed ecquodnam remouendi ius hinc nanciscimur aut ecqua 

erat causa ueteri quem fingunt interpolatori conexu perspicuo ali- 

quid de suo inculcandi? apage ista desperantium aut pigrorum 

remedia! Porphyrio autem post expositam uocem adamaniina ita 

pergit : Jigurate negat se posse res beUicas scribere , u^um Varium 

potius , qui sit Homerico spiritu. si Horatius dixit nemo digne scribere 

potest^ non uideo qua iuris specie figurate de se locutus esse cen- 

seatur. iam in uersibus antecedentibus propterea se maiora non 

conari professus est quod inbellis lyrae Musa uetet; hanc si imparem 

esse Agrippae Caesarisque laudibus nunc ostendit , figurate se quoque 

parem esse negat. uides quo tendam. neque ego aliter locum suam 

recipere sanitatem existumo quam si uu. 13 — 16 artiore uinculo 

prioribus adhaereant, hoc scilicet modo: 

.... tenues giandia, dum pudor 
Inbellisque lyrae Musa potens uetat 
Laudes egr^gii Caesaris et tuas 
Culpa deterere ingeni: 

Vix Maxtem tunica tectum adamantina 
Digne scripserit aut puluere Troico 
Nigrum Merionen aut ope Palladis 
Tydiden superis parem. 

demonstratur igitur adscita asyndeti explicatiui quod appellant 
grammatici forma, cur Musa uetet: quid enim tenerae illi essecum 
duro inmanique belli deo, quid cum uiris fortibus in pugna dimi- 
cantibus? nihil in his superflue repetitum est, ut persuasit sibi 
Peerlkampius. nam antea poeta in uniuersum grandia argumenta, 
Achillis Ulixis Pelopis fabulas , recusauit ; nunc ut horum difficultates 
ita suarum uirium infirmitatem singillatim exempla proferendo os- 
tendit (ut simillime sat. II i, 12 sqq.). ad uocem uzx, quae apud 
poetas fere non aequat, cf ex. gr. od. I 14, 7 uix durare carinas 
posstnt imperiosius aequor. 



Od. I 17 , 21 — 24: 

Hic innocentis pocula Lesbii 
Duces sub umbra, nec Semeleius 
Cum Marte confimdet Thyoneus 
Proelia, nec metues proteruum eqs. 

Thyone quoniam eadem est cum Semele, bis appellatione a matre 
sumpta Bacchus utitur. qualis duplicis metronymici exemplum in 
litteris antiquis non reperitur. unde iure suo Hanouius mus. Rhen. 
uol. XIV p. 314 illud Semeleius in mendo cubare dixit. eiusdem 
uero coniecturam simul Euhius ob inane prorsus additum simul 
recte cum aliis inprobauit Robertus Ungerus, uir doctissimus, ipse 
et audaciore et infeliciore temptamine ludens stimuUs leuis (Emendd. 
Horat. p. 36). tu duabus litterulis adiectis rescribas quaeso: 

nec semel e^rius — Thyoneus, 

ex noto uocis semel usu , quae adici solet ad significandum rei statum 
certum et inreuocabilem. ex magna exemplorum Horatianorum copia 
adponere sufficit sat. II i , 24 ui semel icto accessit feruor capiti et 
epod. 15, 15 nec semel offensi cedet constantia formae. audit autem 
Bacchus ebrius , ut plane similiter modicus od. I 18, 7 et intiere- 
cundus epod. 11, 13. 



Recte haeserunt uiri prudentes in od I 35 , 21 — 28: 

Te Spes et albo rara Fides colit 
Velata panno, nec comitem abnegat, 
Utcumque mutata potentes 
Veste domos inimica linquis. 
At uolgus infidum et meretrix retro 
Periura cedit, dififugiunt cadis 
Cum faece siccatis amici, 
Ferre iugum pariter dolosi. 

putant se haec intellegere, qui nauci faciunt poetam prae ceteris 
perspicuum explicando reddere obscurissimum , modo ne deserenda 
sit codicum fides. sed uideamus de singulis. et uerba quidem aWo 
rara Fides uelata panno a uitio inmunia habeo subscribens Porphy- 
rionis interpretationi : posset uideri sordide dixisse panno\ nisi 
uellet h(u conceptione intellegi , a pauperioribus magis coli Jidem ; cf. 
Lactantius de aue Phoenice 19 Egestas obsita pannis. neque alium 
quam album pannum Fidei conuenire apparet. porro Spes infelicium 
adflictorumque socia communi omnium ore praedicatur. hae igitur 
ambae colunt comitanturque Fortunam, cum relinquit quos ante 
fouerat beatos, hoc est, una cum Fortuna aduersa abeunt exce- 
duntque. hic nuUa est tergiuersatio , hic nil iuuant argutiae atque 
artificia. lege uerba sensu incorrupto: aeque paucos fidos quam 
uulgum amicorum, quin etiam ultimum miserorum solamen Spem 
cum Fortuna celeri pede euadentes inuenies. hanc enim deam 
inimicam cogitatione subito mutare in hominum sortem tristem iam 
consecutam, quam Spes Fidesque colere dicantur, unde nobis licet 
aut quomodo per poesis leges concessum est? praeualet in toto 
carmine unius deae imago, praeualet in strophae sextae initio. 
cuius in protasi qui de deae cultricibus comitibusque legit, is in 
apodosi facere non potest quin solam deam agnoscat, adiuuante 
praesertim et conciliante ipso illo ueste mutata inimica Hnquis, 
itaque confusae personae et rei spurcitiem Horatio omni ex parte 
indignam perhorrescens Bentleius uertis pro linquis proposuit , porro 
tum pro at, cuius propositi improbabilitatem perspiciens Peerlkam- 
pius sed comitem abnegat maluit , non ille quidem felicior , cum , si 
Spes et Fides remanent in aduersa fortuna, uerba te Spes et Fides 
colunt hunc accipiant sensum peruersum, quasi arridentis quoque 
Fortunae amicae sint eaedem. sed enim tantum rebus misere fluen- 
tibus apparent. prouenit autem mendum, nisi fallor, ex eo corrup- 
telae genere , quod inlustraui praefationis ad Propertium pgg. XXIX 

sqq. , et praecedente totiens illo te scriba hoc quoque loco idem 
posuit, cum ponere deberet: 

Et Spes et albo rara Fides cort 

Velata panno nec comitem abnegat eqs. 

uu. i6 — 20 de Fortunae anteambulone Necessitate actum est; nunc 
quid eandem sequatur exponitur : quando tu linquis felices , tui loco 
conueniunt et Spes et Fides, quae prosequuntur a te desertos. 
traxit autem uitium, ut fieri solet, uitium: uoce et in te mutata 
necessario coit in colit cessit. — comitent abnegat^ scilicet se ^ quod 
loco Ouidii a. a. I 127 recte stabiliuerunt. 



Od. II 8 non nocere Barinae (quod nomen multis suspectum 
bene tuetur H. Usenerus mus. Rhen. XXIV p. 341) periuria ex- 
ponens Horatius haec dicit u. 12 sqq. : 

Ridet hoc, inquam, Venus ipsa, ndent 
Simplices Nymphae, ferus et Cupido 
Semper ardentes acuens sagittas 
Cote cruenta. 

hominem stmplicem, si a uulgari uocabuli notione hic alienissima 

recedimus, notum est uocari ueracem probumque et a fraude remo- 

tum: quem par est auersari ac refugere quam maxime periuria, 

non ridere. simplex etiam uocatur femina rei amatoriae secreta non 

callens: quale attributum minime decet Nymphas Veneris comites 

quasque omnino poetae plenas proteruae lasciuiae amorisque gaudia 

non nescientes fingunt; cf. ex. gr. Ouidius met. II 451 et^nisiquod 

uirgo est , poterat s^ntire Diana mille notis culpam : NympAae sensisse 

feruntur. Nymphas autem interdum dici agrestes ^ quid ad nostrum 

locum? multo etiam magis procul arcenda est illa interpretandi 

lubido , qua simplex idem esse ^zfacilis pronuntiant : hoc enim pacto 

ex omnibus omnia efficere licet. nec enim Porphyrio Vergilianum 

sed faciles Nymphae risere attulit ut simplices esse ya«V5?j optineret , 

sed ob simillimam uniuersam sententiam; nec alia quam primaria 

significatione sat. II 2 , 68 simplex Naeuius ut homo munditiis 

elegantiisque carens opponitur delicato et luxurioso. rident autem 

Nymphae utpote expertae amantium iuraiuranda uentis portanda 

tradi a deis, rident ut consciae prudentesque rerum Venerearum. 

reponas mecum: 

rident dupXvcj^ Nymphae. 



11 

homo scilicet callidus et uersutus (cf. Ouidius am. II 19, 9 uiderat 
hoc in me uitium uersuta Corinna , quaque capi possem calHda norat 
opem) audit duplex. sic Ulixem, quem Liuius Andronicus pro 
7roXuTp67r&) Homerico fecerat uersutum, Horatius od. 16,7 dixit du- 
plicem , quod recte callidum interpretatur Porphyrio frustra obloquente 
Bentleio. et hinc ipsa Venus audit duplex apud Catullum 68^, 11. 
raro autem insuetoque ab hac quidem significatione \xoc2\yyAo duplex 
librarios notius sibique familiarius simplex substituisse , altero exemplo 
docui Miscellaneorum Criticorum p. 18. 

Periculum faciam , num uere emendasse possim censeri eiusdem 
carminis uu. 21 — 24: 

Te suis matres metuunt iuuencis, 
Te senes parci miseraeque nuper 
Virgines nuptae, tua ne retardet 
Aura maritos. 

quibus in uerbis res nondum ad liquidum perducta est. nam uoca- 
bulo aura , quod pro additorum natura uarium atque mutabile est , 
inducti plerique inprobabilia statuere. et Orellium quidem secundum 
Vergilium Georg. III 250 odorem illum a iuuenca emissum , quo 
captato taurus in uenerem ruat, praue (neque enim hoc umquam 
ad homines translatum est) intellegentem prudentes pudentesque 
omnes exsibilarunt. nec rectius Peerlkampius od. IV 13, 19 spirabat 
(= inspirabat) amorem similiaque comparauit. alii porro auram esse 
splendorem rati sunt, obliti illi quidem hoc tantum in metallis radi- 
antibus (cf interpr. ad Verg. Aen. VI 204) usum habere ; alii coUe- 
gerunt Propertianum (II 27, 15) si modo clamantis reuocatierit aura 
ptiellae , ubi tamen aura est oris spiritus sonusque. quibus commentis 
omnibus obstat etiam refragaturque neglectum illud retardat. nam 
haec dictio aura retardat Komanis quidem auribus nihil sonuit nisi 
uentus retinet et moratur, et ut aliis poetis ita saepe Horatio aura 
ualet uentus adhibeturque etiam sensu translato , ut od. I 5 , 10 sqq. 
qui semper tmcuamy semper amabilem sperat nescius aurae fallacis, 
et sic Porphyrio quoque accepit scribens amoris aura , qtiae ad te 
eos fert ; sed utique hoc per allegoriam dicitur. sed sic ridiculum 
est tu^ aura neque, nisi fallor, a Porphyrione lectum. unde non 
insistens uestigiis Bentlei, qui dubitanter retardet cura uoluit, et 
Schraderi Usenerique retardent ora proponentium potius restituerim : 

mala ne retardet aura maritos. 

uerentur scilicet nouae nuptae ne sinister sibi uentus , tamquam 

UHxem ad Circen , sic maritos suos ad Barinen ferat ibique retineat. 
stultos autem librarios decuit sane, mala non intellectum mutare 
in obuium illud ttui. 



Od. II II , 13 — 17: 

Cur non sub alta uel platano uel hac 
Pinu iacentes sic temere et rosa 
Canos odorati capillos, 
Dum licet, Assyrioque nardo 
Potamus uncti? 

suo iure Peerlkampius et Lehrsius canis capillis locum esse nega- 
uerunt post Horatii ad Hirpinum Quintium adhortationem , ut in 
tam breui iuuentutis flore utatur annis fugacibus uitaque fruatur, 
antequam obrepat senectus. non intellexit scilicet librarius aliquis 
ea quae praecedunt uu. 5 — 8: fugit retro leuis iuiientas et decor 
arida pellente lasciuos amores canitie facilemque somnum putauitque 
haec ita esse dicta quasi iam re uera fugeret decus iuuenale senexque 
poeta seni amico hilariter uiuendi per paruum spatium bibendique 
auctor existeret. nos uero calidis adhuc uigentibusque iuuenibus 
quod conuenit reddamus faciamusque eos festiuam compotationem 
festiuo ornatu adituros: 

rosa cuZ/os odorati capillos. 

quod uitii genus subsit uides: inhaesit scribae supra adumbrati 
memoriae canities false accepta , reposuit idem postea ad uocabulum 
a litteris simile delatus iterum canos capillos, saepe hoc modo erratum 
esse in describendis ueterum auctorum monumentis sat constat ; 
cuius rei memorabile sane exemplum data occasione lubet tractare , 
dico locum Lucretii II 40 sqq. : 

Si non forte tuas l^ones per loca campi 
Feruere cum uideas, belli simulacra cientis, 
Subsidiis magnis epicuri constabilitas , 
Omatas armis pariter pariterque animatas, 
Feruere cum uideas classem lateque uagari eqs. 

et cetera quidem excripsimus quemadmodum Lambinus Lachmannus 
Bemaysius restituenda censuerunt, sed u. 42 qualem praebent co- 
dices exhibuimus. est autem manifestum, importune librarii manum 
cartis mandasse nomen eius quem utpote a Lucrerio tot tantisque 
laudibus elatum animus ipsius pia prosequebatur memoria. nec 

minus apparet eo facilius errari potuisse , quo similiorem uox ge- 
nuina speciem praeberet. itaque Lachmannus magno molimine 
scribens subsicUis magnisque elephantis , quamquam dedit quae iustum 
habent intellectum , ab illa tamen parte operam lusit ; Munro autem 
hanc culpam uitaturus cum coniceret subsidiis magtiis et ecum ui^ 
inania uerba posuit. quid enim ? ipsa legionum subsidia cum iam 
contineant equites, nonne inutiliter adicitur illud et ecum ui} puto 
ego, Lucretii esse hunc uersum: 

Subsidiis magnis secure constabilitas. 

dicuntur legiones ita subsidiorum copiis abundantes ut in omnes 
belli casus tutae securaeque sint. 



Nobile de famae gloriaeque suae aeternitate uaticinium, quod 
extat od. II 20, ab hisce Horatius uerbis initium sumere uoluit: 

Non usitata nec tenui ferar 
Penna biformis per liquidum aethera 
Vates, neque in terris morabor 
Longius, inuidiaque maior 
Urbes relinquam. non ^o pauperum 
Sanguis parentum, non ^o quem uocas, 
Dilecte Maecenas, obibo 
Nec Stygia cohibebor unda. 

postquam omnia, et inter ea ineptissima multa, temptata sunt ad 
explicanda uerba quem uocas , hodie inter peritos fere constat de 
eorum deprauatione. quamquam inter coniecturas prolatas nulla 
habetur, quam lubenter amplectaris. nam uel commentum Bentlei- 
anum non ego pauperum sanguis parentum^ non ego qu^m uocant 
ob repetitum falsissime illud non ego merito displicuit uiris doctis 
(Kellerum mira infelicitate multa certissima Bentlei inuenta sper- 
nentem, hoc abiectum fouentem mitto). neque ego quid uere 
scripserit auctor scio — nam, ut interdum factum est, grammatici 
omnia genuinum reperiendi uestigia deleuerunt — , sed operae 
pretium duco indicare quid fere scribere debuerit idem: id quippe, 
quamquam adhuc latuit, certo demonstrari potest. quod enim ad 
loci attinet sententiam, dubitatio non est quin humilitatem suam 
designet Flaccus; quemadmodum dixit III 30, 10 sqq. dicar . . . . ex 
humiU potens princeps Aeoltum carmen ad Italos deduxisse mvdos. 

sed humilitatis notioni exprimendae neutiquam adcommodatum est 
nudum illud pauperum sanguis parentum , propterea quod paupertas 
etiam cadit in homines ex genere nobilissimo ortos. quamuis igitur 
saepissime ferente conexu opponantur inter se solummodo diuites 
et pauperes (uide ex. gr. II, i8, lo pauperemgue diues me petit et 
II 14, II sq. siue reges siue inopes erimus coloni) , tamen origo ubi 
declaranda est non simul intellegitur. hinc uariis modis certum 
loquendi genus est ortum , quod inlustrant exempla haece : od. II 
3,21 sqq. diuesne prisco natus ab Inaxho nil interest an pauper et 
infima de gente ; sat. 16,58 non ego me claro natum patre , non 
ego circum me Satureiano uectari rura caballo . . . narro (hoc est : 
non narro me nobilem et diuitem esse) ; epist. I 20 , 20 »^ libertino 
natum patre et in tenui re\ Propertius II 24, 37 sq. certus eras 
eheu, quamuis nec sanguine auito nobilts et quamtds non ita dities 
eras\ laus Pisonis (Poet. lat. min. I p. 230) 118 sq. rara domus 
tenu£m non aspernatur amicum raraque non humilem calcat fastosa 
clientem et quae sunt huius modi alia haud pauca. unde facile 
agnoscis eo quode agimus loco praeter paupertatem rem multo 
grauiorem et poetae proposito unice conuenientem nullo pacto 
omitti debuisse. porro iam ipsa orationis forma (quae est eadem 
atque in uersibus ex sat. I 6 excriptis) Horatium hoc uoluisse 
demonstrat : non ego pauper , non ego ignobilis omnis moriar. tali 
autem sententiae facile tibi persuadeas olim lectorem aliquem male 
eam intellegentem adscripsisse qu£m uocas idque ipsum in textum 
receptum expulisse genuinam lectionem. quae cum ita se habeant, 
uereor ut umquam mutata una alteraue litterula scriptori suum 
reddere liceat. sed quoniam in tali condicione, si in qua alia, 
ludendi ingeniumque experiundi facultas rite concessa est, lubet 
speciminis gratia addere id quod inter uaria temptamina ultro sese 
offerentia uate Venusino dignissimum uisum est: 

non ego pauperum 
Sanguis parentum, non ^o egais auiSy 
Dilecte Maecenas, obibo. 

auos et proauos sensu praegnanti maiores nobiles apud poetas sig- 
nificare, notius est quam quod exemplis confirmare oporteat; ad 
illud egens comparetur Statius silu. V 2, 15 sqq. non te series in- 
honora parentum obscurum proauis et priscae lucis egentem plebeia 
de stirpe tuHt. 

Poscunt etiam opem auxiliumque , quae in eiusdem carminis uu. 

12 — 20 leguntur: 

lam Daedaleo tutior Icaro 

Visam gementis litora Bosphori 

Syrtesque Gaetulas canorus 

Ales Hyperboreosque campos. 

Me Colchus et, qui dissimulat metum 

Marsae cohortis, Dacus et ultimi 

Noscent Geloni, me peritus 

Discet Hiber Rhodanique potor. 

hic quoque interpretum uerba me peritus discet Hiber defensitantium 
uoluntati defuit successus. nec neglegenda erat adnotatio Peerlkampii 
uerissime obseruantis , ubicumque peritus ponatur absolute , ex totius 
loci tenore facile apparere, cuius rei dicatur peritia. quali indicio 
deficiente ille reiectis priorum coniecturis temptauit tne peritus discere 
Hiber, sed fugit Peerlkampium , non solum formam esse mancam, 
sed etiam sensum laborare ob id ipsum quod Hiber ille inducatur 
discens. hoc enim uult poeta: in cycnum mutatus penetrabo ad 
extremas orbis terrarum partes, uolantemque me uidebunt ultimae 
gentes. qua imagine usus etsi innuit fore ut ubique carmina sua 
legantur eisque ferae incultaeque nationes ad humanitatem perdu- 
cantur , tamen propositae comparationis non ita inmemor esse debuit 
ut duas res diuersas commisceret. nam ut noscent apta grataque 
ambiguitate et uidebunt et legent exprimit, ita discet uocabulum 
imaginem illam foede deserit. et uideo etiam Lehrsium alia sine 
iure uexantem hoc tamen uere exagitare Horatii sui p. XCI his 
uerbis: eine vielleicht filr schoen gehaltene Confusion zwiscken dem 
Schwanhoratius und dem Gedichtbuchhoratius, nec minus absonum 
est , unam illam gentem prae ceteris tamquam discendi peritam 
cuqidamque hic efferri. quibus rationibus omnibus hoc certum fit, 
latitare in uerbo discet mendum grauius. et quoniam illud noscent 
ad omnia orationis membra pariter spectat (cf ex. gr. od. I 30, 
4 — 8 in medio interpositum commune uerbum properent) , uocabulo 
corrupto obscuratam statuemus rem, cuius Hiberi iure meritoque 
dicantur periti, quaerendumque erit aliquid quo aeque ac reliquae 
gentes breuiter illi acuteque adumbrentur. itaque hau scio an His- 
panos metallis exercendis claros ita designauerit scriptor: 

me peritus Diiis Hiber. 

ad quae inlustranda faciunt uerba Statii silu. IV 7 , 14 sqq. Dalmatae 
montes , ubi Dite uiso pallidus fossor redit erutoqu£ concolor auro. 

Od. III II, 2—8: 

Tuque testudo resonare septem 

Callida neruis, 
Nec loquax olim neque grata, nunc et 
Diuitum mensis et amica templis, 
Dic modos, Lyde quibus obstinatas 

Adplicet aures. 

si cum Peerlkampio quaeris cur testudo neque loquax olim neque 
grata uocetur, ego Horatium non uerba inania iecisse respondebo, 
sed haec in rem apta cum ioco dixisse : tu , o testudo , duram Lyden 
mihi mulce ; scis enim quid sit surdas aures habere gratiaque carere. 
sed si eodem auctore ex me interrogas quomodo iam sequentia 
nunc et diuitum mensis et amica templis explicanda putem, quid 
tibi exhibeam nescio : adeo haec mire sunt dicta non solum (id quod 
Peerlkampius urguet) ob omissam uocem deorumy quam propter 
diuitum paene flagites illi templis additam, sed magis etiam ob 
ipsam rem. quae enim humilior inportuniorque lyrae laus fingi 
potest quam inseruire eam hominum diuitum delectationi ? quae 
contra prior potiorque eiusdem praedicatio quam qua inde ab 
Homerico illo f^p\ixy\ ... tjv a^ ioaxi ^eo^ 'Koiinvav ixodpxy omnes poetae 
certatim chelyn extulerunt? unde ex. gr. Horatius od. I 32, 13 
dapibus supremi grata testudo louis et Germanicus in Arateis 270 
lyra Mercurio dilecta, deorum plurimum amica epulis. quae prae- 
cipua testudinis gloria cur ibi siletur, ubi ad illam conciliandam 
adhiberi potuit efficacissime? sic dum scrupulos et in forma manca 
et in re positos perpendo animo , adducor ut diuites expulisse deos 
statuam legamque: 

Caeliiyxm mensis et amica templis. 

erroris autem causa fuisse uidetur proximi uersus initium dic modo\ 
ad quod oculis aberrans librarius uitiose diuitum pro caelitum dedit. 
quem notum errorum fontem ut aliis exemplis nouis inlustrare licet , 
ita promam ubi eodem modo deis iniuria est inlata. apud luuenalem 
VIII 131 sqq. extant haec: 

Tu licet a Pico numeres genus, altaque si te 
Nomina delectent, onmem Titanida pugnam 
Inter maiores ipsumque Promethea ponas, 
De quocumque uoles proauum tibi sumito libro. 

ultimum uersum totum remouere uoluit Ribbeckius , nos nihil remo- 
uendum ducimus nisi uocem extremam libro iusta interpretatione 
carentem ortamque ex uersus sequentis fine libido. nam Titanum 

Prometheique , Urani stirpis, mentione facta iam fere pergendum 
erat: de quouis alio deo per me originem repetas. unde lego: 

De quocumque uoles proauum tibi sumito diuo. 



Carmen festiuum III 26 recte in uniuersum interpretantur : simu- 
lare poetam certum amoribus ualedicendi consilium non aliam ob 
causam quam ut Chloen repugnantem uincat flectatque. quod con- 
silium quo certius esse declarat ita ut iam totus sit in eo exequendo 
(cf. u. 6 htc hic , cuius uim iocosam mente non adsecutus est Peerl- 
kampius) , eo maiore cum animi hilaritate in ultimis uersibus legimus 
humiles eiusdem preces Veneri oblatas: 

Vixi puellis nuper idoneus 
£t militaui non sine gloria; 
Nunc arma defunctumque bello 
Barbiton hic paries habebit, 
Laeuimi marinae qui Veneris latus 
Custodit: hic, hic ponite ludda 
Funalia et uectes securesque 
Oppositis foribus minaces. 
O quae beatam diua tenes C^rprum et 
Memphin carentem Sithonia niue, 
Regina, sublimi fkgello 
Tange Chloen semel arrogantem. 

sed in apertam totius poematii sententiam non quadrat initium 

multis celebratum uixi pueUis nuper tdoneus. nam quae uocabuli 

idoneus est significatio , facile aliquis suspicetur Horatium siue senem 

decrepitum factum (ut re uera acceperunt nonnulli) siue nescio quo 

suco uenenoue uirilitate priuatum iam abdicare Venerem. sed enim 

hoc ut secum agitaret ille, in causa erat unus solusque Chloes 

superbae fastus pertinax. quam licet a poeta iam annis prouectiore 

adamatam esse ponamus, quis tamen homo mentis compos in eis 

uersibus , quibus mollire dominae duritiem studet , aetatis suae inicit 

mentionem uerbis tam parum aptis inque risum facillime deflectendis } 

quid fuerit rei , totum carmen facile aperit : gratus erat antea feminis ; 

nunc, ubi a Chloe repulsam tulit, odisse se atque auersari puellas 

omnes fingit, nunc tamquam is qui in otium recedit instrumenta 

artis numini uoturus est. sed gratiae notio plane abest a uerbo 

idaneus] quamquam subesse eam nauiter statuunt qui quiduis su- 

mendo quam demonstrando agere malunt. neque, ut hoc addam, in 

3 

uulgata scriptura habetur iustus cum sequenti iammilitiae Venereae 
descriptione conexus. coniecit itaque Carolus Frankius tiixi duelUs 
nuper idoneus. quod etsi probarunt aliquot non infimi ordinis critici , 
tamen reiciendum est certissime. ingratam repetitionem diielUs et 
bello iam alii (ut Schuetzius) recte perstrinxerunt ; sed praeterea 
ego ipsam duelli uocem huic loco adcommodatam esse nego. usur- 
pabantur enim talia uocabula prisca ab aeui Augustei scriptoribus 
ibi, ubi sermoni grauitatem quandam addebant, ubi cum dignitate 
atque o-ejxvu^ loquebantur. itaque quamquam saepe id quodest^^^m 
ad res Venereas transtulerunt , tamen ubi in his ludicris dueUum 
dixerint frustra circumspicio. et num ita melior fit sententia ? nonne 
remanet prior maiorque offensio? quodsi tdxi puelUs nuper (hoc 
est, totus eis deditus eram) per se quidem bene stat, quaeratur 
potius in uoce idoneus aliquid sententiae aptum quoque simul ad 
sequentia fiat transitus. conuenire autem puto magniloquentiae cum 
ioco quaesitae hoce: 

uixi puellis nuper ^doneus, 

secundum uersum notissimum CatuIIi XXIX 8 perambulaJnt omnium 
cubilia ut albulus columbus aut Adoneus. cuius celeberrimi carminis 
Catulliani alibi quoque aperte memor est Horatius. uocabatur autem 
Adonis siue Adoneus is qui et gratus acceptusque erat feminis 
utpote Veneris amicus et sua uice feminas amabat sectabaturque. qua 
duplici nominis notione bene iam et illud oUm gratus eram desig- 
natur et ea quae de militia armisque deinde dicuntur inlustrantur. 
talis quippe hominis mulierosi est bella amoris et dedita opera et 
cum arte quadam gerere; talem dum se lepide fingit Flaccus, 
omnem illius apparatum bellicum sibi attribuit uindicatque. alterum 
autem Adonin semper se fuisse qui gloriatur, is hercle efficacius 
Chloes alicuius animum tanget quam qui ueteranum emeritum iamque 
rude donandum se simulat. restat ut ad illud uixi Adoneus conferam 
serm. I i , loi suudes ut uiuam Naeuius , ubi plura interpretes 
congesserunt. 



Od. III 27 Horatius Galateae iter maritimum dissuadens latius 
in fine euagatur persequendo Europae fabulam. quae narratio Peerl- 
kampio adeo displicuit ut totum pannum (uu. 33 — 76) abiudicaret 
poetae. et longiorem quidem degressionem uati lyrico condonandam 

esse et similibus (ueluti od. III ii, 29 — 52 Hypermnestrae fabula) 
satis defendi multi adnotauere. quod ad singula, Peerlkampius , 
quamquam etiam ea uituperauit (ut erat uir egregius ad per- 
cipiendos sensus poeticos interdum hebetior) quae iniuria in 
reprehensionem incurrunt, tamen in uniuersum recte ita censet: 
inueniuntur in ista fabula pulchri uersus , sed eiiam tales quales 
eqjiidem Romano poeta non dignos iudico. iudicio acuto subtilique 
uellem uir doctus ita institisset ut uitia poeta Romano omnino 
indigna forti manu resecaret. nam ita sane agendum est in hoc car- 
mine, quo non alterum Horatianum plures pro uersuum numero 
diflicultates adhuc praebet. sed totam illam degressionem pertrac- 
taturus pauca de fabulae ut ita dicam scena praemittenda duco. 
quam refragantibus licet Peerlkampio aliisque rectissime interpretes 
inlustrarunt (cf. ex. gr. Orellius). potest quidem in ea adumbranda 
poeta iusto breuior uideri nobis; nec tamen obliuiscendum est, 
antiquis lectoribus fabulae apparatum quasi externum (tacto Cretae 
litore taurum subito non apparuisse , uirginem desperationi extremae 
traditam deque morte sumenda cogitantem tandem a Venere mulceri 
praepararique loui mutata forma iamiam redituro) ex multorum — 
etiam pictorum: cf Ungerus Emendd. Horat. p. 61 — descriptionibus 
fuisse notissimum , sed delectatos esse eosdem noua singula tractandi 
arte. qua excellit Horatius , cum puellae ira ac dolore uesanae affectus 
splendide describit , amara lento risu temperans. ab his autem uocibus 
eam lamentari facit incipientem (uu. 37 — ^44) : 

Unde quo ueni leuis? una mois est 
Viiginum culpae! uigilansne ploro 
Turpe commissimi an uitiis carentem 

Ludit imago 
Vana, quae porta lugiens ebuma 
Somnium ducit? meliusne fluctus 
Ire per longos fiiit, an recentes 

Carpere flores? 

correxi u. 37 interpunctionem : uulgo leuis una mors est coniungunt 
minus bene, cum aut leuis poena aut non satis una mors dicenda 
fuerit cumque id solum uelit Europa , nihil nisi mortem sibi restare. 
rem autem exaggerat eadem de culpa, hoc est, patriae relictae 
delicto loquens (caue enim ne de laeso pudore accipias). sic etiam 
intellegas cum turpe commissum tum illud uitiis carentem: nam 
plurali numero (quem praue in singularem mutabant nonnuUi) bene 
adnotante Gesnero puella aperte omnia quibus praeceps agebatur 

uitia , puta impietatem (u. 35) et leuitatem (u. 37) et impudentiam 
(u. 49) perstringit. quamquam est concedendum Peerlkampio, illa 
de porta ebumea rhetorice dictaTnimisque quaesita non bene uirgini 
dementi dedisse Horatium: talia enim exornare uerborum flosculis 
est pacati tranquillique animi. hoc ut poetae dandum est culpae, 
ita in reliquis ei eximenda macula a librariis adspersa. nam quam 
recte se habet tdgilansne ploro an me ludit imago? (quippe adeo 
inmanis res est , ut quae fecit fecisse se nequeat credefe Europa) , 
tam praua atque incongrua est haec interrogatio meHusne fluctus 
ire per longos fuit an recentes carpere flores? hac quippe de re 
dubitatio nulla fuit nec esse potuit: quia mare intrauit, ideo omne 
sibi malum contigisse bene scit et ob id se increpat obiurgatque et 
ante (uu. 34 — 37) et postea. attendendum autem ad cogitationum 
inter se nexum. quaestioni illi uigilone an somnio? quoniam haec 
una est responsio sane {eheu) utgilo^ iam consequens est hoce: sed 
quo tandem modo ita agere potui? quippe rationem sibi dementiae 
suae reddere student miseri rectum prauumque inter se opponendo 
cum summa acerbitate : num prauum ideo feci quia melius erat quam 
rectum.'^ ita quia cogitare solet animus humanus calamitate pertur- 
batus, Europa loqui debuit hoc modo: 

meliusne . . . fliit 2uc recentes carpere flores? 

apparet enim prius illud uigilansne — an ludit induxisse librarium ut 
altero quoque loco an rescriberet pro ac\ quod uice eius quod est 
quam saepius usurpat Horatius: epod. 12 , 14 Inachia langues ndnus 
cu^ me ; epod. 15,5 alibique. — iamque furorem in miseriarum 
auctorem conuertit puella extemata (uu. 45 — ^48) : si adsit , taumm 
gladio inuadere atque cornua frangere gestit! talia non sunt sobria 
nimis mente exagitanda , ut fecerunt Peerlkampius Lehrsiusque , neque 
flagitandum ut quae optat mens percita fieri re uera possint. sic 
postquam ira detonuit, Europa relabitur ad mortis cogitationem : 
impudentem^ hoc est, transilientem fines uirginibus praescriptos 
(sic enim explicamus) se liquisse domum paternam; impudeniem^ 
scilicet paene oblitam quid nunc uirginem deceat, se mori cessare 
(uu. 49, 50). mortem igitur cum necessariam sibi esse constet, 
puellarem tamen animum iterum prodit (uu. 50 — 56) : uult uita 
excedere quia, ut bene ait Porphyrio, Twoixeiftic solUcita est ne 
desinat esse speciosa ; qtuire [ita ego : quae Monacensis] desiderat 
quam primum perire , dum pulcritudo sua secum sit. quae sententia 

quo clarius appareat, mutanda est paululum interpunctio in hunc 

modum : 

o deorum 

Si quis haec audis, utinam inter errem 

Nuda leones 
Ante, quam turpis macies decentes 
Occupet malas, teneraeque sucus 
Defluat praedae! speciosa quaero 

Pascere tigres! 

leonibus inermem se occurrere potius quam uitam uiuere aerumnis 
miseriisque obrutam cupit; modo pulcra obeat, tigrium uult esse 
cibus. tandem autem de certo genere mortis deliberat; audire enim 
sibi uidetur patrem longas has moras execrantem (uu. 57 — 60) : 

'Vilis £urope\ pater urguet absens, 
'Quid mori cessas? potes hac ob omo 
Pendulum zona bene te secuta e- 
lidere collum\ 

iri his Porphyrionis falsam explicationem uerborum zona bene te 
secula creduli , quantum scio , omnes acceperunt. sed zonam ad 
iuuandum scilicet mortis consilium puellae fuisse comitem, nimis 
hercle frigidum atque ineptum est et iure inridendi materiam prae- 
buit amplam quaerentibus , ut Peerlkampio Lehrsioque. monet autem , 
nisi prorsus me fallit opinio , Europae pater haec : elide collum zona , 
dum bene te secuta est (id est, zona quam adhuc honeste geris). 
nam quod idem filiam uocat uilem, iterum non ad uerum flagitium 
iam commissum sed ad uirginis leuitatem impietatemque referas. 
quo modo si zonam bene secutam accipimus, uidemus et cur pater 
probro gnatae timens ad moriendum inpellat et quid ita Europa 
obsecutura sit utpote uirgineo pauore iactata, cum uenturum eum 
qui zonam eripiat animo iamiam praesagiat. alterum etiam mortis 
genus , si forte filia praeferat (qua de re cf Peerlkampius ad u. 59) , 
pater commendat (61 sqq.): 

Siue te rupes et acuta leto 
Saxa delectant, age te procellae 
Crede ueloci; — nisi erile mauis 
Carpere pensum eqs. 

temptantem me , si qua interpretatione huic uersui succurrere liceret , 
defecit euentus. quamquam in eis quae suqt leto delectant (hoc est: 
iuuat in letum quod quaeris) nullus offendor : nam facile beneque 

haec iunguntur. sed eludit atque euertit defendendi conamina illud 
te procellae crede tieloci. absurdissime quippe ac plane pueriliter is 
qui de saxo se praecipitat procellae se credere fingitur, ut etanim- 
aduertit recto iudicio et copiosius ostendit Peerlkampius. itaque quod 
scriptor bene sanus scripsisse omnino nequit, apte remouere con- 
decet. uide an tibi placere possit hoc meum commentum: 

age te procelk c^de ueloci. 

cuius dictionis se procellere etsi unum habeo proferendum testem 
Plautum (militis gloriosi u. 762 R.) , tamen uocabulum , quo aptius 
meliusque fingi nequit quodque plane nuUa mutatione restituitur, 
ob illam causam damnari non debet , immo exemplis adnumerandum 
est a Zangemeistero collectis disceptatisque , quibus Horatium haud 
pauca uerba non uulgari usu trita recepisse et fere solum nunc 
praebere uidemus. corde autem tieloci (sic mentem et atdmum 
quoque Romani dicebant uelocem) apprime in rem facit: nam hoc 
agit et in hoc suadendo totus est pater ut missis moris celeriter 
nata corde capessat consilium moriendi. 

Finita Europae oratione en adsunt Venus concitatum illius pectus 
mitigans et Cupido missa sagitta idem amori emolliens. friuolum 
est cum Peerlkampio quaerere , quando aduenerit Cypria cum puero 
suo: adesse eam puellae iamiam manum sibi impositurae sufficit. 
uenturum autem amatorem nuntians dea inquit haece (uu. 73 — 76) : 

Uxor inuicti louis esse nescis! 
Mitte singultus; bene ferre magnam 
Disce fortunam: tua sectus orbis 
Nomina ducet. 

in his iterum cetera quidem a uanis suspicionibus recte sunt defensa , 
sed uerba ultima sustentari nequeunt. nam sectus orbis non potest 
esse alius quam totus orbis in partes diuisus , non est una ex tribus 
partibus. quippe Schuetzius aliique, qui sectum orbem intellegunt 
sectionem siue partem orbis, obliuiscuntur participio illo semper 
significari actum rei, non id quod inde efficitur (noto exemplo 
Taciti ann. I 8 occisus Caesar^ i. e. id quod Caesar interfectus erat , 
ipsa occidendi actione notata); unde sectus orbis ita est sectio orbis 
ut secandi opus designetur. iam nudum uocabulum orbis quia et 
totum et totius partem exprimit, sectus uerbum cedere debet ei 
quo noster orbis a duobus reliquis Asia Africaque segregetur. puto 

autem aliquid ad augendam magnam fortunam conferri , si praecipua 
orbis terrarum pars nomen Europae ductura dicatur: 

tua /ectus orbis nomina ducet. 

lectus pro electus^ ut ex. gr. carminis saecularis u. 6. 



Epod. I, 15 sq. haec extant in codicibus: 

Roges, tuum laborem quid iuuem meo, 
Inbellis ac firmus parum? 

uitium metricum ita inde a Glareano sustulerunt ut pro laborem 
rescriberent lcAore. sed quam facile ex accusatiuo laborem cogitatione 
ad meo repetimus ablatiuum, tam difficile uersa uice in haclectione 
tuum labore quid iutiem m^o ex ablatiuo postposito ad prius illud 
tuum subintellegimus accusatiuum. nimirum non uiolentiore muta- 
tione (nam lenes huiusmodi transpositiones in quouis scriptore 
euenerunt) meliora reciperabimus : 

Roges, laboiem quid tuum iuuem meo, 

quo et illud lucramur quod uicina iam tuum et meo maiore cum ui 
inter se opponuntur. 
Ibidem 17 — 22: 

Comes minore sum futurus in metu, 

Qui maior absentes habet: 
Ut adsidens inplumibus pullis auis 

Serpentium adlapsus timet 
Magis relictis, non ut adsit auxili 

Latura plus praesentibus. 

u. 21 nan ut adsit in omnibus bonis libris traditur, praueque ex 
nuUius pretii codicibus adsciscunt uii sit. sed iusta uerborum illorum 
explicatio cohaeret cum alterius difficultatis tractatione. nam quia 
auis, quae assidet custoditque pullos, non simul reliquisse potest, 
illud magis reUcHs stare nequit. Gogauii uero inuentum mtnus 
reUctis parum iuuare, recte admonet Peerlkampius. utique enim 
timet minus quam relictis (scil. timet) flagitat latinitas; neque quam 
sic quidem omissi ullum suppetit exemplum. porro non laudauerim 
bis eodem modo dici minore in metu et timet minus : potuit debuitque 
enim par sensus diuersis uerbis exprimi. ipsum autem illud magis 

bene retinebitur, hoc si dicet Horatius: timet auis nihilominus , sed 
ut magis secura tutaque sit. unde propono: 

Serpentium adlapsus timet 
Magis quieta^ non ut adsit auxili 
Latura plus praesentibus. 

quemadmodum auis, si adsidet nido, pericula timet animo magis 
sedato, licet non praesto sit tamquam quae suos, si simul sint» 
plus adiuuare periclitantes possit: sic Horatius, si una sit cum 
Maecenate, quamuis prodesse illi nequeat, tamen minore in metu 
tam cari capitis est uersaturus. 



Epodo XVI Horatius detestatus belli ciuilis calamitatem popu- 
laribus emigrandi eundique ad insulas fortunatas auctor existit. 
cuius carminis uu. 39 sqq. hi sunt: 

Vos, quibus est uirtus, muliebrem tollite luctum, 

Etrusca praeter et uolate litora. 
Nos manet Oceanus circumuagus: arua, beata 

Petamus arua, diuites et insulas, 
Reddit ubi cererem tellus inarata quotannis 

£t inputata floret usque uinea. 

in interpretandis uerbis oceanus drcunmagus arua aut eo quo dedi- 
mus modo interpungentes coniungunt aut oceanus circum tuigus 
arua : beata petamus aru^a (siue circum uagus arua beata : petamus 
arua). equidem arua nudum , ut hinc disputandi initium sumam , 
in utroque cum adiacentibus nectendi modo praue se habere con- 
tendo. ut enim exemplo quid sentiam demonstrem, Aeneas sociis 
laborum dicere potuit: petamus ItaUam, Italiam beatam fatisque 
nobis concessam , iusta legitimaque gradatione. sed quid hoc petamus 
arua , arua beata siue simplex '-^xiA petamu^ arTM sibi uelle statuemus ? 
nam et arua cuiuslibet terrae sunt et artia beata aeque atque Italia 
una est indiuiduaque notio xoll, \uaux^ia\^ viqo-ou^ Hesiodias exprimens. 
itaque si necessario cohaerent arua beata eademque neutiquam pos- 
sunt indicari solo uocabulo arua, alterum utrum arua uitiosum sit 
oportet. utrumnam autem loco qedere debeat nunc eruendum est. 
Oc^^xiwm circumuagum nohxnt essQ, dnbppoov^ iiavrac xuxXouvra. non urgueo 
epitheton circumuagus esse insolentius , cum poetis latinis ille audiat 
circumfluus et circumfusus et totum orbem amplectens: potest enim 

aliqua certe ratione mirum attributum defendi. sed idem superfluum 
hoc loco atque inane esse ideoque non sine iure uocari in suspi- 
cionem si adfirmo, plures ut puto habebo credulos. nec defuere 
qui hoc perspicerent construerentque praeeunte Porphyrione oceanus 
circum tiagus arua beata , maius iUi quidem inferentes incommodum. 
nam paene ridiculum dixerim hoc: nos expectat mare quod drcum 
sedes fortunatas uagatur, tam propter uagandi uocabulum quam ob 
ipsum sensum. numquis ad longinquam maris insulam nauigaturus 
hoc modo loquitur? accedit quod ubi arua beata essent sita nemo 
Romanorum habuit cognitum. sententiam igitur propriam formant 
uerba nos manet Oceanus: maris mediterranei litora praeteruolare 
iubentur socii ut excipiantur magno mari; columnae Herculis sunt 
proximus itineris finis, hinc in uasto Oceano iam quaerendae for- 
tunatorum insulae. ipsi ergo expeditionis participes cum circumua- 
gando inuestigare debuerint patriam futuram, si duplicis in oceano 
circumuago et in arua alterutro otioso uitii sedem ut par est finibus 
exiguis cohibemus, genuina Horatii manus, si non omnia fallunt, 
prodit haece: 

Nos manet Oceanus: circumuaga turba beata 
Petamus arua, diuites et insulas. 

cf. Ouidius epist. XIV , 1 14 turba uagamur inops. 



In saturarum libri primi septima inde a u. 22 haec habentur: 

Persius exponit causam; ridetur ab omni 
Conuentu; laudat Brutum laudatque cohortem; 
Solem Asiae Brutum appellat stellasque salubres 
Appellat comites, excepto Rege; Canem illum, 
Inuisum agricolis sidus, uenisse: ruebat 
Flumen ut hibemum, fertur quo rara securis. 

in nota inde ab Homero imagine fluminis hiberni omnia obuia 
secum rapientis obscurissimum est quonam uerba fertur quo rara 
securis tendant. Porphyrio haec praebet: tanto impetu eloquium ore 
effundebat y quanta ui Jlum^n ex montibus altissimis ruit. hoc enim 
signijicat : fertur quo securis. nam utique non facile itur in ea loca 
ad ccLedendum Ugnumy quae sint nimis alta atque abrupta. quae qui 
legit , statim abicit inridetque. itaque alii ripam praecipitem agnouere. 
sed fluuium in ripae loca periculosa ideoque tum temporis a lignatoribus 

uitata ferri , absurde est fictum. alii siluam densissimam et hominibus 
fere inaccessam innui aiunt. in quam quo tandem consilio concipitur 
inruere torrentem, cuius uisomnis naturaliter ibi frangatur pereatque? 
neque tamen in solo sensu haeremus. nam uulgaris constructio cum con- 
iungit fertur quo fara securis ^ neglegit.atque.posthabet Romanorum 
in uerbis collocandis consuetudinem. quae enim .est huius enuntiati 
conformatio , si illo quo uolunt modo fertur cum securis copulandum 
est , utique flagitatur quo fertur rara securis. quocirca potius con- 
struendum est : ruebat , Jlunten ut hibernum fertur, et hoc uerissi- 
mum esse obseruatione quadam metrica bene confirmauit atque 
stabiliuit Hermannus Usenerus mus. Rhen. XXIV p. 346 ; nam 
Kellerus cum Epilegomenon p. 490 illud fertur post ruebat otiosum 
esse obicit, nihil obicit. itaque uerba, quae a sententia tenebrico- 
sissima esse modo optinuimus , iam illo fertur priuata plane nihili 
sunt. emendandi igitur periculo cum opus sit, postquam Peerlkam- 
pius ab omni uerisimilitudine abhorrentia protulit, Usenerus 1. 1. 
proposuit fertur per rura Sigambris , ingeniose sane. sed neque id 
quod uox qv^ mutationis partem sumit neque uero Sigambrorum 
mentio in imagine magis generali placet. quamquam quid fere 
postuletur , recte ille diuinauit. cum sale multus fluebat Persius 
(cf. u. 27); utcumque fors obtulit, apta inepta arripuit homo loqua- 
cissimus in omnis partes euagatus exspatiatusque. ruebat ergo 

Flumen ut hibernum fertur , quo rura patescunt. 

cf. Mamertinus in panegyrico ad Maximianum Augustum cap. 5 
(p- 93 > 22 edit. meae) : toto quippe proelio ferebare , non aliter 
quam magniis amnis solet hibernis imbribus auctus et muibus passim 
^uere , qua campus est. extitisse uidetur in antiquo exemplari omissa 
iina syllaba quo ra patescunt\ quod crassa Minerua in id quod 
codices nostri exhibent legitque Porphyrio refictum est. 



Sat. I 10 , 64 sqq. : 

fuerit Lucilius, inquam, 
Comis et urbanus, fuerit limatior idem 
Quam rudis et Graecis intacti carminis auctor 
Quamque poetarum seniorum turba: sed ille 
Si foret hoc nostrum fato delapsus in aeuum, 
Detereret sibi multa eqs. 

magna neque adhuc composita lis est inter grammaticos de rudis 
et Graecis intacti carminis auctore. et ei quidem qui certum ali- 
quem poetam commemorari putant in duas partes discedunt: alteri 
ipsum Lucilium, alteri Ennium dici sibi persuaserunt. sed si 
uerba illa, ut recte fit, explicamus quam auctor carminis inculti 
quodque litterarum Graecarum nullum praefert u^stigium , scire 
equidem uelim quo modo ea quadrent cum in omnes scriptores 
post primum bellum. Punicum uigentes (cf. Horat. epist. II i , 
156 sqq.) tum in Ennium et Lucilium graecam eruditionem per 
omnia ostendentes. nolo autem acta ut aiunt agere; tu lege quae 
scripserunt, ut inter recentes me contineam, L. Muellerus mus. 
Rhen. XXVIII p. 636 sqq. et Teuffelius ibid. XXX p.623 sqq. : 
uidebife utrumque in refellenda sententia aduersa esse comproban- 
dum, sed inprobandum in sustentandis ipsius argumentis. quibus 
adice quae qui neutri opinioni se addixere protulerunt Nipperdeius 
opusc. p. 505 sqq. et Dziatzko mus. Rhen. XXVIII p. 187 sqq. 
itaque non dubito accedere eis qui carminum auctorem aliquem 
prisco Italorum numero Saturnio uersus horridos fundentem intelle- 
gunt. quod ipsa ea quam agnoscere mihi uideor oppositio in uu. 
66 et 67 obuia commendat. etenim primi illi Musarum latinarum 
scriptores, qui litteris graecis imbuti arte qualicumque pangebant 
uersus, non sine superbia quadam poetas se uocitabant, iam ipso 
uocabulo graeco ex quanam schola essent profecti prodentes (cf 
L. Muellerus de re metr. p. 65). hi igitur uerbis quamqm poetarum 
seniorum turba , in quibus illud poetarum cum ui quadam est effe- 
rendum, segregantur ab eis qui sine artis graecanicae notitia ante 
Liuium Andronicum poeticam factitabant. sed horum innumerabilium 
uatum , qui in uarios uitae usus uaria composuere carmina , quemnam 
Horatius esse uoluit auctorem suum.»^ omnes ne intellegamus , inter- 
cedit et singularis numerus auctor et ipsa res: nam antiquissimos 
maximeque agrestes lima superare nulla erat Lucilio laus. unum 
autem aliquem ut mente nobis fingamus (quemadmodum Dziatzko 
1. 1. cogitauit de Numae carmine saliari plane improbabiliter) , nihil 
in uerbis inest quod suadeat. ad quae accedit altera res. Horatius 
Lucilium cum seniorum poetarum turba comparans num ob oculos 
habuit ex. gr. Pacuuii tragoedias ? iniustum peruersumque puto in 
examinanda scriptoris alicuius lima diuersa poeseos genera in com- 
parationem uocare : aliam uerborum curam epos , aliam tragoedia , 
aliam satura flagitat. immo ut Horatius semet ipsum ut satiricum 

confert Lucilio, ita et hunc non cum nescio quibus tragicis aut 
epicis comparare debuit. at, inquis, non agnouit Flaccus praeter 
Auruncae alumnum satiricos Romanos ; hic audit illi saturae inuentor 
(u. 48=56). uide ne confundas diuersa. inuenit Lucilius eam saturae 
formam quam Horatius unice probabat, quatenus pertinet ad res 
tractandas; sed quod ad externam orationis speciem, nihil ille 
nouauit consimilisque , etsi limatior, fuit eis qui hoc carminis genus 
praeibant ; neque hoc Horatius , subtilissimus litterarum Romanarum 
existumator, ignorauit. at undenam de satiricorum Lucilium prae- 
cedentium turba constat ? nonne Suetonius p. 20 Reifif. tantummodo 
Pacuuium et Ennium appellat ? ego uero , si ea quae supra dispu- 
taui recte sunt disputata , ex ipso Flacci loco longe plures olim 
saturarum scriptores extitisse eorumque ex numero Suetonium notis- 
simos exhibuisse colligo. sic mea sponte deducor ad Doederlinii 
sententiam hodie neglectam , rude Graecisque intactum carmen esse 
saturas in scena actas. quamquam Doederlinius cum auctorem illum 
sumeret den uralten und namenlosen Schoepfer der improvisirenden 
Satura , non omni a parte rectum uidit. contra quem Teufifelius 1. 1. 
p. 625 haec disputat: um mit dieser vergUchen werden zu koennen, 
haette diese Satura dem Horaz geschrieben vorliegen muessen , was 
schon durch ihren Charakter als Improvisation ausgeschlossen isty 
ganz abgesehen davon dass diese Saturae , als Volkslustbarkeit , 
gleichfalls schlechterdings nicht auf irgend welche einzelne Person 
als ihren auctor sich zurilckftuhren liessen. nescio unde compertum 
habuerit Teuffelius, harum saturarum nil ad posteros peruenisse 
scriptum. nam cum longo tempore illae spectantem populum Roma- 
num delectauerint usque ad Liuium Andronicum , qui testante Liuio 
historico (VII 2, 8) ab saturis ausus est primus argumento fabulam 
serere , hoc statues tuto , si non integras saturas , at earum partes 
praestantiores , at singula dicta haud pauca et in memoria hominum 
seruata et litteris mandata esse, unde in Varronum has reliquias 
studiose anquirentium libros fluxerint. et undenam nisi ex talibus 
fragmentis iudicium de priscis saturis ferre licuit aeuo posteriore ? 
itaque prior quidem Teuffelii dubitatio reicula est nihilque obstat 
quominus Lucilii dictionem comparatam dicamus cum ea qua ute- 
bantur qui Romae in theatro rudes incomptasque agebant saturas 
ante poetas graecae arti studentes. sed quod ad alteram rem a 
Teuffelio obiectam , plane eius iudicio subscribo : saturae , quarum 
origo antiquissimorum temporum tenebris obuoluta latet , non possunt 

referri ad certum quendam auctorem. quodsi ne carminis auctorem 
conlato artis poeticae u. 45 scriptorem intellegamus saturae scenicae 
natura prohibet, unicam ex his turbis nos expediendi spem in con- 
iectura positam esse puto. emendo igitur: 

fuerit limatior idem 
Quam riidis et Graecis intacti carminis ^ctor 
Quamque poetarnm seniorum turba. 

ad locutionem cf. Liuius VII 2 , 8 suorum carminum actor. atque 
hanc suspicionem olim conceptam nunc confirmatam uideo codice 
Porphyrionis Monacensi , qui in lemmate ipsum illud carmitds actar 
exhibet. dolendum est quidem, quod quid Porphyrio legerit ex 
interpretamento non apparet, ut possit subesse merus eius qui 
codicem scripsit error; sed res, si qua alia , adnotatione digna 
silentio premi omnino non debuit. 



In libri II satura quinta Tiresias Ulixi post alia ad captandas 
hereditates spectantia inde a u. 90 haec praecipit: 

Difficilem et morosum offendet gamilus; ultra 
Non etiam sileas; Dauus sis comicus atque 
Stes capite obstipo multum similis metuenti. 

euicturus uerborum ultra (sic enim optimi plurimique codices) siue 
ultro non etiam sileas corruptionem uideo longioris disputationis 
gratiam mihi fecisse H. Bluemnerum mus. Rhen. XXXIV p. 175 sq., 
qui ea opera sat recte est functus. idemque Lehrsio uiam praemon- 
strante bene sententiam poetae reciperauit coniciendo ultra nolit: 
iam sileas, cuius praecessoris ignarus quod ipse temptaueram simil- 
lime, id nunc quoque et lenius mihi uidetur et paulo concinnius 
dictum. suspicatus autem eram: 

ultra no/et: iam sileas, 

hoc est : si diutius te garrulum esse non cupiet , statim obmutescas. 
de loquendi genere noto cf ex. gr. sat. II 7, 32 — 35. 

Epistul. 16,9 sqq. : 

Qui timet his aduersa, fere miratur eodem 
Quo cupiens pacto; pauor est utrobique molestus, 
Inprouisa simul species' exterret utrumque. 
Gaudeat an doleat, cupiat metuatne, quid ad rem, 
Si, quidquid uidit melius peiusue sua spe, 
Defixis oculis animoque et corpore torpet? 

poetae argumentatio est haece : diuitias quaeque luxuriae inseruiunt 
auramque popularem alii uehementer appetunt, alii etsi non curant 
tamen his contraria timent; utrique scilicet uno morbo laborant eo 
quod rerum illarum admiratione tenentur. quod ita mecum collige. 
inexpectato si cupientem fortuna fecerit omnibus deliciis abundantem 
hominumque gratia florentem , timentem autem mendicum miserum 
despectum : et hunc et illum necopinata sors de animi statu deiciet , 
mente concutiet, perterrefaciet. cuius rei quamnam causam esse 
dicemus ? scilicet 'pauor est utrobique molestus'. intellegis ergo , 
nihil interesse inter duo illa hominum genera: gaudium et dolor, 
cupiditas et metus ad eundem redeunt animi affectum supra dictum. — 
aperta sunt reliqua omnia , sed obscurus est pauor, adferunt Cicero- 
nem (Tuscul. IV 8 , 19) , a quo pauor explicatur tamquam metus 
mentem loco mouens, sed quid inde ad Horatium redundat? nam 
gaudium propter subitum mens cupientis exterretur (recte inter- 
pretes conligunt Liuium VII 39, nec addubitandi uerbum iusta est 
causa) ; pauor uero solum timentem intrat. non igitur utrobique 
molestus est pauor. sed ut hic quoque cupientis gaudio admixtus 
sit: num Horatius demonstraturus est, affectum quo illi teneantur 
esse pauorem? num tu haec probe concoquis: simulac species in- 
prouisa utrumque exterret (id est , mente conturbat) , pauor siue 
metus mentem loco mouens utrobique molestus est ? nugas facile 
agnoscis. communis ambobus est admiratio inde proueniens quod 
rebus istis uanis inponi sibi patiuntur earumque amore quodam 
tanguntur. expectamus igitur aliquod uocabulum quod etsi mirandi 
notioni uicinum tamen magis animum inclinantem denotet. aut me 
ludit commenti mei amor aut tibi placebit: 

/auor est utrobique molestus. 

fauere inanibus istis pariter et cupientes et timentes (et fauere 
moleste, siquidem a recte uiuendo ita prohibentur) uidemus, siquid 
subito non expectantibus euenit. facile enim nec ita raro dicendi 
genere fauor est ita accipimus ut exaequet fere fauor apparet. 

nescio autem an id quod proxime praeit pacio in causa fuerit ut 
pro fauor scriberetur pauor ; quamquam litterularum p ^X. f per- 
mutatione nihil est usitatius. 

Desiderat haec epistula curas altiores. posito in primis uersibus 
illo, nil admirando hominem fieri beatum, iam pergit Horatius: si 
uel ipsa caeli miracula, quae olim priscis mortalibus terrorem incu- 
tiebant, sine formidine multi uident, quomodo tandem ea quae 
uulgo homines delectant sunt spectanda ? pares sunt et qui ea cupit 
et qui eis aduersa timet. ipse quin etiam sapiens et aequus, si 
uirtutem nimis feruide et inmoderate appetit, nomine suo indignus 
est. quodsi iam acerbe ita continuatur (u. 1 7 sqq.) i nunc , argentum 
et niarmor uetus acraque et artes suspice , cum gemmis Tyrios mirare 
colores eqs. , iustum inter haec et ea quae praecedunt conexum 
frustra requirimus. suus est formulae i nunc sensus : postquam certo 
demonstratum est aliquid falsum prauumque esse, iam forti cum 
irrisione per illud i «^«r suadetur ut ipsum falsum aliquis amplec- 
tatur defendatue (exempla auctorum quique de eo usu scripserunt 
collegit Schmidius ad h. 1.). deest autem hic demonstratio illa: cur 
peruersum sit uulgi studium neutiquam expositum est; nisi forte 
quae scriptor uu. 3 — 16 solummodo ponit contenditque Numicio 
pro argumentis accipienda sunt. quam incongruentiam cum inter- 
pretes miris modis studerent explicare aut utcumque tolerandam 
putarent, Ribbeckius summa faciendo ima et insuper alienae epis- 
tulae panno quodam inserto nodum non dissoluit sed dissecuit parum 
scite. optimum autem eorum quae optinenda erant argumentum 
inesse mihi uidetur uersibus sequentibus 24 — 27: 

Quidquid sub terra est, in apricum proferet aetas, 
Deiodiet condetque nitentia: cum bene notum 
Porticus Agrippae et uia te conspexerit Appi, 
Ire tamen restat, Numa quo deuenit et Ancus. 

ex fragilitate quippe rerum humanarum ita ut melius fieri nequeat 
euincitur , nimium earum appetitum esse inutilem uanumque. et hos 
uersus si traicies ante u. 17, illud ire tamen restat ab eo quod est 
i nunc excipitur grauissime , cum huic formulae et sua maneat 
significatio et accedat ex ipsa oppositione noua haec dum inter 
uiuos es, nec minus grauiter iam uersibus 17 — 23 subicitur statim 
u. 29 quaere fugam morbi. est autem morbus nullus alius quam 
praua rerum inanium admiratio; quod non intellectum lectori alicui 
antiquo de corporis mala ualetudine cogitanti causa erat ut ex ser- 

monibus (II 13, 16) adscriberet uersum 28 recte a C. Fr. Hermanno 
eiectum. 

Peruenit Horatius ad id quod rei est caput ; et ostensurus quo- 
modo perfici queat mali fuga, interrogat ex Numicio uis recte 
tdtiere? quem ubi respondentem fecit quis non? (ita enim haec 
distribuimus) , statim promit id quo quaestionis summa continetur 
consilium : si uirtus hoc (scil. recte uiuere) una potest ctare , fortis 
omissis hoc (scil. ut id uirtus tibi det) age deliciis. quod consilium 
quomodo ad omnia ea quae antea sunt dicta spectet ut intellegamus , 
reminiscenda est uirtutis definitio non ex scholis philosophorum 
desumpta sed ea quam in egregiis uersibus inter pulcherrima poesis 
latinae fragmenta recte numeratis dat Lucilius (inc. fr. I) : 

Virtus, Albine, est, pretium persoluere uerum, 
Queis in uersamur, queis uiuimu, rebu potesse; 
Virtus est , homini scire id quod quaeque ualet res ') ; 
Virtus, scire homini rectum utile quid sit honestum, 
Quae bona quae mala item , quid inutile turpe inhonestum ; 
Virtus, quaerendae finem rei scire modumque; 
Virtus, diuitiis pretium persoluere posse; 
Virtus, id dare quod re ipsa debetur honori eqs. 

uides, credo, quomodo uirtus faciat ad recte uiuendum, ad summa 
quae uulgo uidentur bona taxanda, ad consequendum denique 
Horatianum nil actmirari, 

Renuentem uirtutis nomine iniecto ridentemque Numicium cum 
uidere sibi uideatur , Horatius ita pergit : uirtutem uerba putas et 
Ituum ligna? tum sane nihil restat quam ut uulgi more uiuas siue 
conradendo opes bona omnia facile praebentes (32 — ^48) siue captando 
ciuium fauorem (49 — 55) siue luxuriose agendo (56 — 64) siue denique 
amando (65 sq.). quae singula ubi lepide descripsit insertis etiam 
narratiunculis iocosis, si tandem Numicio ualedicit his uerbis siquict 
nouisti eqs. , lenem irrisionem per alteram carminis partem sparsam 
et in fine praefert. non ualuit autem id quod docendum erat , uir- 
tutem unicam ad recte uiuendum esse ducem , melius docere quam 
exemplis istis ex contrario petitis et ad risum mouendum idoneis; 
neque Numicius perlecta epistula facere potuit quin transiret in 
illius sententiam, cum praesertim ut h'bere concederet inuitaretur 
amici melius consilium rogare se fingentis clausula. 



') tialet res scripsi: habeat res uulgo. 

Epistul. II I , I — 4: 



Cum tot sustineas et tanta negotia solus, 
Res Italas annis tuteris, moribus omes, 
Legibus emendes, in publica commoda peccem, 
Si longo sermone morer tua tempora, Caesar. 

Bentleius in uerbis moribus ornes ofifensus e coniectura ueterum 

testimoniis aptis stabilita reposuit moenibus ornes, impugnatum est 

hoc, ut fere fieri solet, ab editoribus insequentibus ; sed quae illi 

contra protulerunt , sane nauci sunt habenda. quanti enim faciemus 

quod Cuninghamus obiecit, uel pessimos principes urbem moenibus 

ornasse ? ergo non licuit Horatio tamquam partem negotiorum haud 

paruam in Augusto praedicare id quod cum ceteri scriptores inter 

eius laudes referunt tum ipse imperator in rerum suarum commen- 

tarium recepit (monum. Ancyr. C. 19 et 20) ? cf et Suetonius Oct. 

28 : urbem . . . excoluit adeo ut iure sit gloriatus , marmoream se 

relinquere quam latericiam accepisset. aiunt porro non recte dici res 

Italas moenibus ornes, ego uero hoc scio, si moenibus simileue 

uocabulum in membranis esset traditum, totam interpretum natiun- 

culam uno ore clamaturam esse, ex uerbis magis late patentibus 

res Italas primi membri ad duo sequentia cogitatione adsumendam 

notionem angustiorem urbem\ nec enim res Italas aliud quidquam 

significare quam imperium Romanum , cuius sedes caputque Roma 

praecipue spectetur, si de Augusti studio in operibus magnificis 

extruendis moribusque emendandis agatur, et ad imperii decus 

redundare quidquid ad decorandam urbem pertineat. deinde locu- 

tionis moribus ornare insolentiam non tuentur contra criticum 

Anglum , cum accersunt qualia sunt quin tu te exornas moribus 

lepidis (Plaut. Most. I 3, 12) aut uir moribus ornatus similiaque. 

quibus exemplis Bentleio sine dubitatione bene notis id quode 

agitur , alios (urbem) moribus ornare posse dici , non sustentatur. 

et rite si uerba codicum uolumus interpretari , hic euadit sensus: 

tuis, Auguste , moribus ornes. quod ut inter negotia referri nequit, 

ita quemadmodum talis sensus aptis exprimatur uerbis docet Ouidius , 

qui metam. XV 833 sq. ait legesque feret iustissimus auctor exem- 

ploque suo mores reget\ cf et Trist. II 2, 33 sq. denique si facili 

opera congerunt locos, quibus grata iucundaque orationis ubertate 

haud raro leges et mores coniungi optineatur , iterum perdunt operam. 

quamquam sane accuratius Bentleius euincere debuit , cur displiceret 

tautologia ipsi molesta: nimirum sensum magis quam certam ratio- 

5 

cinationem secutus est uir magnus. tu igitur animum attende ad 
haec. tot Augusti negotia qui paucis uult complecti , is absone duas 
tantum res , gesta bellica et morum emendationem , profert ; absone 
tria cola concisa ponit , quorum duo eandem rem ^) diuersis uerbis 
efiferant. licet hoc fieri in largiore disputatione , non licet in adum- 
bratione breuissima, in qua tamquam in indiculo rerum capita sunt 
notanda. quodsi quaerimus tertiam rem , quae sine inepta iteratione 
duabus aliis adiciatur quaque adiecta iam uere tot tantaque negotia 
commemorentur , non facile inuenias quod magis a sententia in rem 
faciat Bentlei coniectura. sed qui huius rationes quam acerrime 
defendendas censeo, idem reicio ipsum remedium. nam ut de uoca- 
bulo moema taceam (suo iure num Horatii aeuo ita appellata sint 
aedificia multi dubitauere) : eiusmodi est commentum illud ut leniori 
cedere debeat. legas potius mecum: 

Res Italas armis tuteris, mo/ibus omes, 
Legibus emendes. 

notum est moles significare aedificia magnifica altagtie (cf. od. II 
15, 2; III 29, 10). nunc autem uideas mihi locos iam a Bentleio 
adlatos Senecae (apocol. c. 10) , ubi Augustus ideo ciuilia bella 
compescui y inquit, ideo legibus urbem fundaui y operibus ornauif, et 
Pacati (c. 11), ubi Roma dicit cum me moenibus Augustus ornaret\ 
nonne ex his imitationibus apertis emendationis probabilitati summum 
accedere pondus agnoscis ? suo quisque dicendi modo usi poeticum 
illud moUbus reddunt. Suetonius autem num in uita Horatiana 
(p. 17 Reiff.) moribus exhibeat, perquam est dubium. habent enim 
uitae illius boni codices tutelis moribus , quod litterarum / et r 
metathesi ex tuteris molibus ortum esse apparet. 



*) nihil enim a sensu differunt moribus ornes (ut quomodo nulgo uollint accipiamus) 
et Ugihus emendes, quippe quae ad unam monim Romanorum emendationem l^bus 
ab Augusto latis efficiendam spectent; neque quidquam ualent discrimina artificiose 
facta (cf. Riedelius commentarii p. 43 sq.). 

